19 अक्टूबर को हादसे के एक दिन बाद हादसे की जांच से इन्कार करते हुए रेलवे ने इसे अतिक्रमण का मामला करार दिया था। शुक्रवार को जारी बयान में रेलवे ने कहा कि चूंकि सीसीआरएस उन मामलों की भी जांच कर सकते हैं,जिनकी नियमों और कानून के मुताबिक जांच की आवश्यकता नहीं होती,इस मामले में भी ठीक वैसा ही होगा। बयान में यह भी कहा गया है कि इस हादसे को लेकर सार्वजनिक तौर पर बहुत होहल्ला मचाया जा रहा है,खासकर रेल पटरी पर जाने वाले लोगों की सुरक्षा को लेकर चिंता जताई जा रही है।